Til Bolius


Vi har en Alchymist rose, spm er meget høj med lange skud i toppen. Jeg tvinger dem ned vandret, da det giver mange blomster. Men det er ikke så nemt, når den er så høj. Kan vi få den til at skyde i bunden?


Ser frem til svaret


Mvh Johan V


Hvordan beskærer jeg rosens lange skud, så jeg får flest blomster?
Kære Johan V


 Spørgsmålet kommer lige på det rette tidspunkt, hvor det er meget aktuelt.


 Beskæring af roser er nu, inden at knopperne bliver for store.


 Det kan godt lade sig gøre at klippe/skære så store roser helt ned. Hvis der foretages en hård beskæring, fx ned til 15-20 cm, må I være forberedt på, at der let går 1-2 år inden, at rosen blomstrer igen. 


 En alternativ måde at gøre det på, kan være at fjerne nogle af de lange skud over 2-3 gange. Det er helt korrekt, at ved nedbøjning af de lange skud, kommer der flere blomster. 


Læs mere: Sådan vælger, planter og passer du roser

